Diari Oficial de la Generalitat Valenciana


Sumari del DOGV 6841, del 16-08-2012 (2012/7925)

Notificació del termini d'al·legacions en relació amb l'acord d'arxivament de l'expedient ABI 606/01, sobre declaració d'hereus abintestat a favor de la Generalitat.
---------------------------------------------------------------------------------------------------------------------------------------------------------------------

### Dades del document

Número de DOGV
:   6841

Data del DOGV
:   16-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7925


Organisme emissor
:   Conselleria d'Hisenda i Administració Pública

Tipus de document
:   Anunci

Notificació del termini d'al·legacions en relació amb l'acord d'arxivament de l'expedient ABI 606/01, sobre declaració d'hereus abintestat a favor de la Generalitat. [2012/7925]  
Notificació de la Direcció General de Patrimoni de la Conselleria d'Hisenda i Administració Publica a Pascual Laborde Hueso i la seua esposa Aurora, segons l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Pilar Laborde Barrachina, amb DNI 32429563F, va nàixer a Saragossa el 20 de gener de 1902 i va morir a València l'1 de setembre de 1975. L'expedient administratiu ABI 606/01 es va iniciar com a conseqüència de la comunicació efectuada pel Jutjat de Primera Instància número 23 de València. Per part del Jutjat es posava de manifest a esta Administració la possibilitat de trobar-nos davant d'un supòsit d'herència abintestat a favor de la Generalitat.  
A la vista d'esta comunicació, es va sol·licitar la documentació necessària per a instar el procediment judicial; Certificat de Defunció, Certificat d'Actes d'Última Voluntat i testament de Laborde Barrachina.  
D'acord amb el testament atorgat per la finada a València, en data 17 de febrer de 1950, davant del notari Emilio Peris y Mas de Xexas, va instituir hereus únics i universals en nua propietat a Pascual Laborde Hueso i a la seua esposa anomenada Aurora, sense que s'haja obtingut més dades dels hereus per a la seua localització.  
Si bé es desconeix si estos hereus van acceptar l'herència de la senyora Laborde Barrachina per mitjà del corresponent document públic, tampoc es disposa del document que acredite una hipotètica renúncia de drets; per la qual cosa resulta procedent tramitar l'arxiu de l'expedient ABI 606/01, iniciat al seu dia per a la declaració d'hereus abintestat a favor de la Generalitat respecte de la defunció de Pilar Laborde Barrachina, tot això a l'empara del que disposa l'article 87.2 de la Llei 30/1992, de 26 de novembre, de Règim Jurídic de les Administracions Públiques i procediment Administratiu Comú.  
A més de l'anterior, convé fer constar que la difunta senyora Laborde Barrachina va morir a València, l'1 de setembre de 1975; tenint en compte que la data de la defunció és anterior a la constitució de la comunitat autònoma valenciana, es considera que esta administració autonòmica no té cap dret sobre la possible herència, per la qual cosa seria igualment procedent l'arxiu de l'expedient administratiu.  
  
A la vista de tot l'anteriorment exposat i considerant que la senyora Laborde Barrachina té hereus legals, resulta procedent tramitar l'arxiu de l'expedient ABI 606/01, iniciat al seu dia per a la declaració d'hereus abintestat de Pilar Laborde Barrachina a favor de la Generalitat, tot això a l'empara del que disposa l'article 87.2 de la Llei 30/92, de Règim Jurídic de les Administracions Públiques i procediment Administratiu Comú.  
En conseqüència, en aplicació del que disposa el mencionat Reial Decret 1373/2009, de 28 d'agost, pel qual s'aprova el Reglament General de la Llei 33/2003, de 3 de novembre, del Patrimoni de les Administracions Públiques i atenent a allò que s'ha preceptuat en l'article 84 de la Llei 30/1992, de 26 de novembre, de Règim Jurídic de les Administracions Públiques i procediment Administratiu Comú, es trasllada de l'índex de documents que conformen l'expedient ABI 606/01 perquè en el termini de quinze dies, puga al·legar i presentar els documents i justificacions que estime pertinents a l'expedient.  
  
  
València, 25 de juliol de 2012.- El director general de Patrimoni: Miguel Sánchez Ferrer.